তাজউদ্দীন চিশতী
শেখ খাজা তাজুদ্দিন চিশতি (উর্দু: شیخ خواجه تاج الدين چشتی), যিনি তাজ সরওয়ার চিশতি নামেও পরিচিত, ছিলেন ১৪শ শতাব্দীর একজন চিশতিয়া তরিকার সুফি সাধক, যিনি পাঞ্জাবের চিশ্তিয়ানে অবস্থান করতেন। তাজুদ্দিন চিশতি ছিলেন পাকপাতানের ফরিদউদ্দিন গঞ্জেশকাররের (১১৭৯ - ১২৬৬) পৌত্র এবং তার বংশধরেরা ১২৬৫ খ্রিস্টাব্দ (৫৭৪ হিজরি, ইসলামী ক্যালেন্ডার) সালে চিশ্তিয়ান গ্রাম প্রতিষ্ঠা করেন। তাজুদ্দিন চিশতির দরগাহকে রোজা তাজ সরওয়ার বলা হয়। তাজুদ্দিন চিশতির মিশনারি দাওয়াহর কারণে পাঞ্জাব অঞ্চলের অনেক স্থানীয় উপজাতি ইসলাম গ্রহণ করে। খাজা তাজউদ্দীন চিশতী তার মুসলিম ধর্মপ্রচারক দাওয়াহের বিরোধিতাকারী উপজাতিদের কাছ থেকে শত্রুতার সম্মুখীন হন এবং তিনি একটি যুদ্ধে শহীদ হন এবং চিশতিয়ানে সমাহিত হন।